Kletsrymers oorheers Top-20Loufi. (Foto: @johanvivid) Early B en Jack Parow se lied “Sak Sara” betree vandeesweek Maroela Media se Afrikaanse Top-20 in die 18de plek. Die musiekvideo van die lied is sowat ŉ maand gelede uitgereik en het reeds bykans 500 000 trefslae op YouTube. Die kletsrymer Loufi maak ook vandeesweek sy toetrede tot die Top-20 met “Baas vannie plaas”. Die bekende TikTok-ster Malcolm Wentzel en sy ewe gewilde huishulp Thembi Ubisi is ook in die musiekvideo te sien. Riaan Benadé skop 2021 af in die no. 1-posisie nadat hy reeds einde verlede jaar twee weke in dié posisie was. In vandeesweek se Maroela Media Afrikaanse Top-20 is daar sewe snitte wat styg, agt wat daal, drie snitte wat onveranderd bly en twee nuwe enkelsnitte wat die Maroela Media Afrikaanse Top-20 betree.